424.16 REGOLAMENTI DWAR IT-TWAĦĦIL TA’ SINJALI TAS-SAĦĦA U, JEW TAS-SIGURTÀ FUQ IL-POST TAX-XOGĦOL L-AVVIŻ LEGALI 45 tal-2002, kif emendat bl-Avviż Legali 199 tal-2015. L-AVVIŻ LEGALI 45 tal-2002, kif emendat bl-Avviż Legali 199 tal-2015. 1. Titolu u skop. (1) It-titolu ta’ dawn ir-regolamenti huwa Regolamenti dwar it-Twaħħil ta’ Sinjali tas-Saħħa u, jew tas-Sigurtà fuq il-Post tax-Xogħol. (2) L-iskop ta’ dawn ir-regolamenti huwa l-implimentazzjoni tad-Direttiva tal-Kunsill 92/58/KEE dwar il-ħtiġiet minimi għall-provvista ta’ sinjali tas-sigurtà u/jew tas-ħħa fuq ix-xogħol (id-disa’ Direttiva individwali fl-Artikolu 16(1) tad-Direttiva 89/391/KEE). 2. Tifsir. (1) F’dawn ir-regolament ikemm-il darba r-rabta tal-kliem ma teħtieġx xort’oħra- "l-Att " tfisser l-Att dwar l-Awtorità għas-Saħħa u s-Sigurtà fuq il-Post tax-Xogħol; Kap. 424. Kap. 424. " komunikazzjoni verbali " tfisser messaġġ predeterminat mitkellem u mwassal b’vuċi umana jew artifiċjali; "kulur ta’ sigurtà " tfisser kulur li għalih jingħata tifsir speċifiku; "simbolu" jew "illustrazzjoni bi stampa " tfisser figura li tiddeskrivi sitwazzjoni jew li tippreskrivi aġir speċifiku u li tintuża fuq tabella jew fuq superfiċim dawwla; "sinjal akustiku " tfisser sinjal b’ħoss kodifikat li joħroġu jiġi trasmess minn apparat diżinjat għal dak il-għan mingħajr l-użu ta’ vuċi umana jew artifiċjali; "sinjal bl-idejn " tfisser moviment jew pożizzjoni tad-dirgħajn jew ta’ l-idejn, jew it-tnejn flimkien, f’forma kodifikata, biex tiggwida lill-persuni li jkunu qegħdin jagħmluma nuvri li huma perikolużi jew ta’ riskju għas-saħħa u għas-sigurtà ta’ persuni li jkunu fuq xogħol; "sinjal ta’ ħruġ ta’ emerġenza jew ta’ l-ewwel għajnuna " tfisser sinjal li jagħti informazzjoni dwar rotot minn fejn wieħed jista’ jaħrab, ħruġ ta’ emerġenza jew faċilitajiet ta’ l-ewwel għajnuna jew ta’ salvataġġ; "sinjali mdawwal " tfisser sinjal prodott minn apparat magħmul minn materjali trasparenti jew li jgħaddi minnhom d-dawl li jkunu mdawwlin minn ġewwa jew minn wara b’mod li jagħtu dehra ta’ superfiċim dawwla; "sinjal ta’ informazzjoni " tfisser sinjal li jkun jipprovdi informazzjoni li ma tkunx dik mogħtija b’sinjal ta’ projbizzjoni, sinjal ta’ twissija, jew sinjal ta’ emerġenza jew ta’ l-ewwel għajnuna; "sinjal ta’ projbizzjoni " tfisser sinjal li jipprojbixxi xi attività jew xi forma ta’ aġirilli x’aktarx tikkawża riskju għas-saħha jew għas-sigurtà, jew li ġġib magħha x iperiklu; "sinjal ta’ saħħa u, jew ta’ sigurtà " tfisser sinjal li jirreferi għal xi ħaġa, attività jew sitwazzjoni speċifika u li jipprovdi informazzjoni jew istruzzjonijiet dwar is-saħħa u, jew dwar is-sigurtà permezz ta’, iżda mhux limitat għal, tabella, kulur, sinjali mdawwal, sinjal akustiku, komunikazzjoni verbali jew sinjal bl-idejn, skond il-każ, u jinkludi, iżda ma jkunx limitat għal, sinjal dwar x’għandu wieħed jagħmel, sinjal li jipprojbixxi u sinjal ta’ twissija; "sinjal ta’ twissija " tfisser sinjal li jagħti twissija ta’ periklu, ta’ riskju għas-saħħa jew għas-sigurtà, jew ta’ xi periklu; "sinjal ta’ x’għandu wieħed jagħmel " tfisser sinjal li jippreskrivi forma speċifikata ta’ aġir; "sustanza " tfisser element kimiku u, jew il-komposti tiegħu, kemm jekk dan isir b’mod naturali jew jiġi prodott bi proċess industrijali, u tinkludi kull taħlita jew soluzzjoni ta’ żewġ sustanzi jew aktar; "sustanza perikoluża " tfisser sustanza li tkun esplożiva, ossida, li tieħu n-nar jew faċilment tista’ tieħu n-nar, jew li jkollha proprjetajiet tossiċi, ta’ ħsara, korrożivi jew irritanti għar-rigward ta’ persuni; "tabella " tfisser sinjal li jagħti informazzjoni jew istruzzjonijiet speċifiċi permezz ta’ għadd ta’ forom ġeometriċi, kuluri, simboli jew illustrazzjonijiet bi stampa u li wieħed jista’ jaraha faċilment għax tkun imdawla biżżejjed; " tabella supplementari " tfisser tabella li tintuża flimkien ma’ tabella oħra li tipprovdi informazzjoni supplementari. (2) F’dawn ir-regolamenti, kliem u frażijiet għandu jkollhom l-istess tifsir bħal ma għandhom fl-artikolu 2 ta’ l-Att. 3. Applikabilità. (1) Dawn ir-regolamenti japplikaw għall-postijiet kollha tax-xogħol, u għas-sinjali kollha, ħlief kif provdut fis-sub regolament (3), u għandhom jitqiesu bħala l-inqas ħtiġiet applikabbli għas-sinjali kollha ta’ saħħa u, jew ta’ sigurtà wżati fil-postijiet tax-xogħol. (2) Kull sinjal ta’ saħħa u, jew ta’ sigurtà wżat fuq il-post tax-xogħol għandu jkun konformi ma’ l-inqas ħtiġiet elenkati fl-Iskedi Isa IX. (3) Dawn ir-regolamenti ma japplikawx għal sinjali wżati biex jirregolaw l-ivvjaġġar fit-triq, fuq il-baħar jew bl-ajru: Iżda fejn fuq post tax-xogħol ikun hemm riskju għas-saħħa jew għas-sigurtà ta’ persuna, li tinkludi pedestrian, li jiġi mill-preżenza ta’, jew mill-moviment ta’ traffiku, miniħaddem għandu jwaħħal is-sinjali tas-saħħa u, jew tas-sigurtà xierqa: Iżda wkoll, u mingħajr preġudizzju għad-disposizzjonijiet ta’ l-Iskeda V, is-sinjali li jintużaw għat-toroq, ferroviji, kanali interni, u għat-traspot bil-baħar u bl-ajru, għandhom ikunu stallati, fejn ikunhekk adatt għal dawk it-tipi ta’ trasport, ġewwa l-impriżi u, jew id-ditti. (4) Dawn ir-regolamenti ma japplikawx għal sinjali wżati f’konnessjoni mat-tqegħid fis-suq, mal-provvista, jew waqt it-trasport, ta’ xi sustanza, preparat, prodott u, jew apparat perikoluż minbarra għal dak li jirrigwarda xi referenza għal dawn ir-regolamenti f’xi regolament ieħor magħmul taħt l-Att. 4. Dmirijiet ġenerali. (1) Min iħaddem għandu jipprovdi u jiżgura li jkun hemm taħt il-kontroll tiegħu fil-ħinijiet kollha sinjali ta’ saħħa u, jew ta’ sigurtà kif imissu xierqa, u f’dawk il-każijiet kollha fejn il-periklu ma jistax jiġi evitat jew adegwatament imnaqqas b’teknikalitajiet għall-ħarsien kollettiv jew b’miżuri, metodi jew proċeduri li jintużaw fl-organizzazzjoni tax-xogħol, jew fejn ir-riskji li jirriżultaw minn dawn il-perikli ma jistgħux jiġu mnaqqsa adegwatament ħlief permezz ta’ twaħħil ta’ sinjali xierqa: Iżda, mingħajr ħsara għall-ġeneralità ta’ dak hawn aktar qabel imsemmi, it-twaħħil minn min iħaddem ta’ sinjali ta’ saħħa u, jew ta’ sigurtà ma jeżonerawx lil min iħaddem milli jagħmel eżami xieraq u kifimiss tar-riskji involuti, liema eża mi jieħu konsiderazzjoni x-xorta ta’ l-attivitajiet li jitmexxew, jew milli jaddotta l-miżuri xierqa biex jipproteġi lil persuni kollettivament, jew milli jieħu miżuri preventivi li jkun hemm bżonn, jew xi metodu ieħor jew proċedura oħrawżati fl-organizzazzjoni tax-xogħol li bihom jiġu evitati jew imnaqqsa adegwatament ir-riskji li jirriżultaw mill-preżenza ta’ perikli fuq il-post tax-xogħol. (2) Min iħaddem għandu jżomm kifimiss kull sinjal ta’ saħħa u, jew ta’ sigurtà istallat fil-post tax-xogħol, u għandu jissostitwixxi kull sinjal li jkun imqatta’, ma jintgħarafx jew li ma jkunx jista’ jinqara. (3) Min iħaddem għandu jiżgura li l-ħaddiema kollha jkunu informati, mgħallma u mħarrġa adegwatament, b’mod li jkun rilevanti u jista’ jinftiehem faċilment, dwar it-tifsir ta’ sinjali ta’ saħħa u, jew ta’ sigurtà, inklużi dawk is-sinjali li jkun fihom xi kliem, u dwar l-aġir b’mod ġenerali u speċifiku u dwar il-miżuri li għandhom jittieħdu f’konnessjoni ma’ dawk is-sinjali. (4) Min iħaddem għandu jikkonsulta lill-ħaddiema u, jew lir-rappreżentanti tagħhom għas-saħħa u s-sigurtà, li għandhom ukoll jingħataw kull opportunità raġonevoli biex jagħmlu l-proposti tagħhom u jipparteċipaw f’diskussjonijiet dwar suġġetti li jirrigwardaw l-implimentazzjoni ta’ dawn ir-regolamenti. 5. Fuq mintaqa’ l-prova. Fi proċedimenti dwar xireat taħt dawn ir-regolamenti li jkunu jikkonsistu f’nuqqas ta’ tħaris ta’ xidmir jew ħtieġa li ssir xi ħaġa, jew li ssir xi ħaġa sakemm din tkun raġonevolment prattikabbli, ikun l-akkużat li jkollu jġib prova (skond il-każ) li ma kienx prattikabbli jew raġenovolment prattikabbli li jintgħamel iktar milli fil-fatt sar biex jiġu sodisfatti d-dmir jew il-ħtieġa, jew li ma kienx hemm xi mezz prattikabbli aħjar minn dak li jkun fil-fat t intuża biex jissodisfa d-dmir jew il-ħtie[a. 6. Il-kontravvenzjoni ta’ xi disposizzjoni ta’ dawn ir-regolamenti għandha titqies bħala reat.